Diari Oficial de la Generalitat Valenciana


Sumari del DOGV 9819, del 02-04-2024 (2024/2626)

RESOLUCIÓ de 25 de març de 2024, de la Conselleria d'Educació, Universitats i Ocupació, per la qual es convoquen beques per a l'alumnat que realitzarà estudis universitaris en els centres associats de la Universitat Nacional d'Educació a Distància a la Comunitat Valenciana durant el curs acadèmic 2023-2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9819

Data del DOGV
:   02-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2626


Data del document
:   25-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 25 de març de 2024, de la Conselleria d'Educació, Universitats i Ocupació, per la qual es convoquen beques per a l'alumnat que realitzarà estudis universitaris en els centres associats de la Universitat Nacional d'Educació a Distància a la Comunitat Valenciana durant el curs acadèmic 2023-2024. [2024/2626]  
Índex  
  
I. Disposicions generals  
Primer. Objecte i finançament  
Segon. Persones beneficiàries i estudis compresos  
Tercer. Naturalesa i quantia de la beca  
Quart. Criteris de valoració i adjudicació  
II. Requisits generals  
Quint. Requisits generals exigibles  
III. Requisits econòmics  
Sext. Renda  
Sèptim. Membres computables  
Octau. Deduccions  
Nové. Llindars  
Dècim. Patrimoni  
IV. Requisits acadèmics  
Onzé. Crèdits matriculats  
Dotzé. Rendiment acadèmic  
V. Regles de procediment  
Tretzé. Model de sol·licitud i documents que han d'acompanyar-la  
  
Catorzé. Termini i manera de presentació telemàtica de les sol·licituds  
Quinzé. Termini de resolució i notificació  
Setzé. Recursos  
  
  
Per Orde 74/2016, de 23 de novembre, de la Conselleria d'Educació, Investigació, Cultura i Esport, s'establixen les bases reguladores per a la concessió de les beques per a l'alumnat que realitzarà estudis en els centres associats de la Universitat Nacional d'Educació a Distància a la Comunitat Valenciana (DOGV 7926, 28.11.2016).  
  
D'acord, amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
I. Disposicions Generals  
  
Primer. Objecte i finançament  
Convocar per al curs acadèmic 2023-2024 beques per a l'alumnat que realitzarà estudis universitaris oficials de grau en els centres associats de la Universitat Nacional d'Educació a Distància (d'ara en avant, UNED) situats a la Comunitat Valenciana.  
Les subvencions contingudes en la present convocatòria es concediran amb càrrec als pressupostos de la Generalitat per a l'any 2024, per un import global màxim de 75.000,00 € (setanta-cinc mil euros), aplicació pressupostària I24659346-422E00, línia de subvenció S0225 del subprograma pressupostari Universitat i estudis superiors, prevista en la Llei de pressupostos de la Generalitat per a 2024.  
  
L'import esmentat es podrà incrementar com a conseqüència d'una generació, d'una ampliació o d'una incorporació de crèdit, o de l'existència de romanents d'altres convocatòries finançades amb càrrec al mateix crèdit o a crèdits inclosos en el mateix programa o programes del mateix servici, i no requerirà una nova convocatòria, de conformitat amb el previst en l'article 58.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions (BOE 176, 25.07.2006).  
  
  
Segon. Persones beneficiàries i estudis compresos  
1. Podrà sol·licitar beca l'alumnat que no haja complit 55 anys en la data de finalització del termini de presentació de les sol·licituds d'ajuda a l'estudi i que curse estudis universitaris en els centres associats de la UNED situats a la Comunitat Valenciana.  
2. No s'inclouen en esta orde el curs d'accés a majors de 25 anys, ni exempcions ni ajudes per a la realització d'estudis de màster ni els corresponents al tercer cicle o doctorat, estudis d'especialització ni estudis conduents a l'obtenció de títols propis d'UNED.  
  
  
Tercer. Naturalesa i quantia de la beca  
La beca consistirà en l'exempció del pagament de l'import dels crèdits matriculats per l'alumnat en primera matrícula. Este import serà l'establit en l'Orde UNI/900/2023, de 4 de juliol, per la qual es fixen els preus públics pels servicis acadèmics universitaris i altres servicis en la Universitat Nacional d'Educació a Distància per al curs 2023-2024 (BOE 181, 31.07.2023).  
  
Quart. Criteris de valoració i adjudicació  
1. Les ajudes es concediran en règim de concurrència competitiva. En el cas que l'import de les ajudes proposades per a concessió superara l'import global màxim previst en la convocatòria corresponent, estes ajudes s'adjudicaran, en orde descendent, d'acord amb la nota mitjana obtinguda per l'alumnat proposat per a concessió en el curs acadèmic anterior o últim realitzat. En este supòsit, les ajudes s'adjudicaran fins que s'esgote l'import global màxim abans esmentat; queda exclòs de la beca l'alumnat la nota mitjana del qual siga inferior a la de l'alumne/a o alumnes en què s'esgote este import global màxim. En cas d'empat entre diversos o diverses alumnes, tindrà preferència el sexe infrarepresentat en la titulació en la qual estiguen matriculats/ades.  
  
2. Per a l'alumnat de batxillerat que accedisca a la universitat mitjançant prova d'accés, que es matricule per primera vegada en primer curs d'estudis de grau i que no haja iniciat anteriorment altres estudis universitaris, la nota mitjana a la qual fa referència el punt 1 anterior serà la nota d'accés a la universitat. Esta nota d'accés a la universitat no inclourà, en cap cas, la qualificació de les matèries de la fase voluntària a la qual fa referència la Resolució de 16 de febrer de 2023, de la presidenta de la comissió gestora dels processos d'accés i preinscripció en les universitats públiques del sistema universitari valencià, per la qual es fan públics els acords de la comissió sobre l'estructura de les noves proves d'accés a la universitat i la determinació de les dates per a la realització de les proves d'accés a la universitat del curs 2022-2023, per als alumnes que estiguen en possessió del títol de Batxillerat, de tècnic superior de Formació Professional, de tècnic superior d'Arts Plàstiques i Disseny, de tècnic Esportiu Superior o equivalents a efectes acadèmics (DOGV 9541,24.02.2023). En les altres vies d'accés a la universitat, la nota mitjana a la qual es fa referència en este punt serà la de la prova o ensenyament que permeta l'accés a la universitat.  
  
3. Per a l'alumnat de segon curs i posteriors, o de primer curs de grau o de màster que ja haja iniciat estos estudis universitaris en cursos anteriors, la nota mitjana a la qual fa referència el punt 1 anterior s'obtindrà aplicant les regles següents:  
3.1. La nota mitjana requerida serà la qualificació numèrica obtinguda en l'escala 0 a 10 en el curs anterior o en l'últim realitzat, incloent-hi, si és el cas, els complements formatius cursats.  
3.2. Quan no hi haja qualificacions numèriques, les qualificacions obtingudes es computaran segons el barem següent:  
a) Matrícula d'honor = 10 punts.  
b) Excel·lent = 9 punts.  
c) Notable = 7,5 punts.  
d) Aprovat o apte = 5,5 punts.  
e) Suspens o no apte = 2,5 punts.  
f) No presentat = 2,5 punts.  
3.3. Quan es tracte de plans d'estudi organitzats per assignatures, la nota mitjana es calcularà dividint el total de punts obtinguts entre el nombre total d'assignatures.  
3.4. Quan es tracte de plans d'estudis organitzats per crèdits, la puntuació de cada assignatura es ponderarà en funció del nombre de crèdits que la integren, d'acord amb la fórmula següent:  
  
V = P x NCa  
 NCt  
  
  
V = valor que resulta de la ponderació de la nota obtinguda en cada assignatura.  
P = puntuació de cada assignatura segons el barem de l'apartat anterior.  
NCa = nombre de crèdits que integren l'assignatura.  
NCt = nombre de crèdits cursats i que tenen la consideració de computables en esta resolució.  
  
Els valors resultants d'aplicar esta fórmula se sumaran i el resultat serà la nota mitjana final.  
3.5. Les assignatures i crèdits reconeguts, convalidats, adaptats i transferits no es tindran en compte, en el cas dels i les alumnes indicats en este punt, per a l'obtenció de la nota mitjana a la qual fa referència el punt 1 anterior.  
3.6. Així mateix, a les notes mitjanes obtingudes d'acord amb el procediment establit en este resolc, procedents d'estudis universitaris d'ensenyaments tècnics o enginyeria i arquitectura, se'ls aplicarà un coeficient d'1,17.  
  
  
II. Requisits generals  
  
Quint. Requisits generals exigibles  
Per a la concessió d'esta, beca s'hauran de complir els requisits següents:  
a) Tindre la nacionalitat espanyola o d'un estat membre de la Unió Europea. En el cas de persones ciutadanes de la Unió o dels seus familiars, beneficiàries dels drets de lliure circulació i residència, no es requerirà que tinguen la condició de residents permanents o que acrediten ser treballadors per compte propi o alié.  
Tindran la consideració de «familiars», el cònjuge o la parella legal, així com els ascendents directes a càrrec seu i els descendents directes a càrrec seu menors de 21 anys.  
En el supòsit d'estrangers no comunitaris, s'aplicarà el que es disposa en la normativa sobre drets i llibertats dels estrangers a Espanya i la seua integració social, excloent-hi els que es troben en situació d'estada.  
  
b) Acreditar la residència administrativa en qualsevol municipi de la Comunitat Valenciana dins del termini de presentació de sol·licituds. Este requisit s'haurà de mantindre durant tot el curs acadèmic.  
  
c) Realitzar estudis conduents a l'obtenció de títols universitaris oficials de grau en centres associats de la UNED situats a la Comunitat Valenciana, en el curs 2023-2024.  
d) No estar en possessió o no reunir els requisits legals per a l'obtenció d'un títol del mateix nivell o superior al corresponent al dels estudis per als quals se sol·licita la beca. A este efecte, no podran ser persones beneficiàries de beca les que únicament els reste, per a l'obtenció del títol, l'acreditació d'un determinat nivell de coneixement d'un idioma estranger.  
e) No tindre complida l'edat de 55 anys en la data de finalització del termini de presentació de la sol·licitud d'ajuda a l'estudi.  
f) Reunir els requisits econòmics i acadèmics que s'establixen en esta convocatòria.  
  
  
III. Requisits econòmics  
  
Sext. Renda  
1. La renda familiar a l'efecte d'esta beca s'obtindrà per agregació de les rendes de cada un dels membres computables de la família, corresponent a l'exercici 2022, calculada segons s'indica en els paràgrafs següents i de conformitat amb la normativa reguladora de l'Impost sobre la Renda de les Persones Físiques.  
2. Per a determinar la renda dels membres computables que presenten la declaració per l'Impost sobre la Renda de les Persones Físiques, es procedirà de la manera següent:  
a) Se sumarà la base imposable general amb la base imposable de l'estalvi, excloent-hi tots els saldos nets negatius de guanys i pèrdues patrimonials de 2018 a 2021 i el saldo net negatiu de rendiments del capital mobiliari de 2018 a 2021 que s'ha d'integrar en la base imposable de l'estalvi.  
b) D'este resultat es restarà la quota resultant de l'autoliquidació.  
  
3. Per a la determinació de la renda dels membres computables que obtinguen ingressos propis i no hagen presentat declaració per l'Impost sobre la Renda de les Persones Físiques se seguirà el procediment descrit en l'anterior apartat 2.a i del resultat obtingut es restaran els pagaments a compte efectuats.  
  
Sèptim. Membres computables  
1. Per al càlcul de la renda familiar a l'efecte de beca, són membres computables de la família les persones progenitores, tutores o encarregades de la guarda i protecció del/la menor; si és el cas, la persona sol·licitant, i els germans o germanes solters menors de vint-i-cinc anys que convisquen en el domicili familiar en data de 31 de desembre de 2022, i els de més edat quan es tracte de persones amb discapacitat, així com els ascendents de les persones progenitores que justifiquen la seua residència en el mateix domicili que els anteriors amb el certificat municipal corresponent.  
En el cas que les persones sol·licitants constituïsquen unitats familiars independents, també es consideren membres computables el cònjuge o, si és el cas, la persona a la qual es trobe unit per relació anàloga, així com els seus descendents, si n'hi haguera, que convisquen en el mateix domicili.  
2. En el cas de divorci o separació legal de les persones progenitores, no es considerarà membre computable la que no convisca amb la persona sol·licitant de la beca.  
Tindrà, no obstant això, la consideració de membre computable, si és el cas, el nou cònjuge o persona unida per relació anàloga, les rendes i el patrimoni del qual s'inclouran dins del còmput de la renda i patrimoni familiars.  
3. En els supòsits en què la persona sol·licitant de la beca siga una persona menor d'edat en situació d'acollida, s'aplicarà a la família d'acollida el que es disposa en els paràgrafs anteriors. Quan es tracte d'un major d'edat, tindrà la consideració de no integrat en la unitat familiar a este efecte.  
4. En els casos en què la persona sol·licitant al·legue la seua independència familiar i econòmica, amb l'estat civil que siga, haurà d'acreditar fefaentment que compta amb mitjans econòmics propis suficients que permeten esta independència, així com la titularitat o el lloguer del domicili habitual. En cas contrari, i sempre que els ingressos acreditats resulten inferiors a les despeses suportades en concepte d'habitatge i altres despeses considerades indispensables, s'entendrà no provada la independència, per la qual cosa, per al càlcul de la renda i el patrimoni familiar a l'efecte de la beca, es computaran els ingressos corresponents als membres computables de la família a què es referixen els apartats 1 i 2 d'este resolc sèptim.  
  
Octau. Deduccions  
1. Una vegada establida la renda familiar a l'efecte de la beca, segons el que s'establix en els resolcs anteriors, s'hi podran deduir les quantitats que corresponguen pels conceptes següents:  
a) El 50 % dels ingressos aportats per qualsevol membre computable de la família diferent dels sustentadors principals.  
b) 525 euros per cada una de les germanes i dels germans que siguen membres computables, que convisquen en el domicili familiar, incloent-hi la persona sol·licitant, quan es tracte de famílies nombroses o monoparentals de categoria general, i 800 euros per a famílies nombroses o monoparentals de categoria especial, sempre que tinguen dret a este benefici. Estes deduccions no seran acumulables entre si. La deducció aplicable a la persona sol·licitant serà de 2.000 euros quan esta es trobe afectada d'una discapacitat de grau igual al 65 % o superior. Quan siga la mateixa persona sol·licitant la titular de la família nombrosa o monoparental, les quantitats assenyalades seran computades en relació amb els fills i filles que la componen.  
c) 1.811 euros per cada una de les germanes i dels germans, o per cada una de les filles i dels fills de la persona sol·licitant o per la mateixa persona sol·licitant que presente discapacitat, legalment reconeguda, de grau igual o superior al 33 %. Esta deducció serà de 2.881 euros quan la discapacitat legalment reconeguda siga qualificada de grau igual o superior al 65 %. No obstant, quan siga la persona sol·licitant qui estiga afectada per la discapacitat de grau igual al 65 % o superior, la deducció aplicable serà de 4.000 euros.  
  
d) El 20 % de la renda familiar en els supòsits d'orfandat absoluta de la persona sol·licitant sempre que siga menor de vint-i-cinc anys.  
  
2. Perquè es puguen tindre en compte les deduccions, s'haurà d'acreditar que estes situacions concorrien en data 31 de desembre de 2022.  
  
Nové. Llindars  
Per a tindre dret a la beca, els llindars de renda familiar no superables seran els següents:  
Famílies d'1 membre: 19.970 euros  
Famílies de 2 membres: 31.878 euros  
Famílies de 3 membres: 42.129 euros  
Famílies de 4 membres: 49.657 euros  
Famílies de 5 membres: 53.825 euros  
Famílies de 6 membres: 57.482 euros  
Famílies de 7 membres: 61.058 euros  
Famílies de 8 membres: 64.584 euros  
A partir de l'octau membre, s'hi afegiran 3.595 euros per cada nou membre computable.  
  
Dècim. Patrimoni  
1. Es denegarà la sol·licitud de la beca, siga quina siga la renda familiar calculada segons el que es disposa en les bases anteriors, quan el valor dels elements indicatius del patrimoni del conjunt de membres computables de la família supere algun o alguns dels llindars següents:  
  
a) La suma dels valors cadastrals de les finques urbanes que pertanguen a la unitat familiar, exclòs l'habitatge habitual, així com els de les construccions en finques rústiques, no podrà superar 45.900 euros. En el cas de municipis en què la data d'efecte de l'última revisió cadastral estiga compresa entre l'1 de gener de 1990 i el 31 de desembre de 2002, es multiplicaran els valors cadastrals per 0,49. En el cas que la data de la revisió esmentada siga posterior al 31 de desembre de 2002, els valors cadastrals es multiplicaran pels coeficients següents:  
  
Per 0,43 els revisats en 2003.  
Per 0,37 els revisats en 2004.  
Per 0,30 els revisats en 2005.  
Per 0,26 els revisats en 2006.  
Per 0,25 els revisats en 2007 i 2008.  
Per 0,26 els revisats en 2009.  
Per 0,28 els revisats en 2010.  
Per 0,30 els revisats en 2011.  
Per 0,32 els revisats en 2012.  
Per 0,34 els revisats en 2013.  
Per 0,36 els revisats entre 2014 i 2021, tots dos inclusivament.  
Per 0,35 els revisats en 2022.  
En els municipis situats a la Comunitat Foral de Navarra, el valor cadastral es multiplicarà en tot cas per 0,50.  
La Direcció General del Cadastre haurà de facilitar la informació dels municipis que corresponguen a cada una de les situacions indicades, a l'efecte d'aplicar el coeficient de ponderació.  
b) La suma dels valors cadastrals de les finques rústiques, excloent-hi el valor cadastral de les construccions que pertanguen als membres computables de la família, no podran superar els 16.130 euros per cada membre computable.  
c) La suma de tots els rendiments nets reduïts del capital mobiliari més el saldo net positiu de tots els guanys i les pèrdues patrimonials pertanyents als membres computables de la família no podrà superar els 2.000 euros. No s'inclouran en esta suma les subvencions rebudes per a adquisició o rehabilitació de l'habitatge habitual, la renda bàsica d'emancipació ni l'import dels premis en metàl·lic o en espècie obtinguts per la participació en jocs, concursos, rifes o combinacions aleatòries fins a 1.500 euros.  
Els guanys patrimonials derivats dels premis esmentats es computaran d'acord amb la normativa de l'Impost sobre la Renda de les Persones Físiques.  
2. En tot cas, el valor dels elements indicatius del patrimoni es determinarà d'acord amb el que disposa la normativa de l'Impost sobre la Renda de les Persones Físiques pel seu valor a 31 de desembre de 2022.  
3. Quan siguen diversos els elements patrimonials descrits en els apartats anteriors de què dispose la unitat familiar, es calcularà el percentatge de valor de cada element patrimonial respecte del llindar corresponent. Es denegarà la beca quan la suma dels percentatges referits supere el 100 %.  
4. També es denegarà la beca sol·licitada quan la suma dels ingressos procedents d'activitats econòmiques de les quals siguen titulars els membres computables de la família, en estimació directa o en estimació objectiva, siga superior a 155.500 euros.  
5. A l'efecte de calcular el valor dels elements patrimonials a què es referixen els paràgrafs anteriors, es deduirà el 50 % del valor dels elements patrimonials que pertanguen a qualsevol membre computable de la família, exclosos els sustentadors principals.  
  
  
IV. Requisits acadèmics  
  
Onzé. Crèdits matriculats  
Per a obtindre esta beca, la persona sol·licitant haurà d'acreditar estar matriculada, almenys, d'una assignatura en primera matrícula en el curs 2023-2024  
  
Dotzé. Rendiment acadèmic  
Amb excepció dels qui es matriculen per primera vegada de primer curs d'estudis de grau, la resta d'alumnat haurà d'haver superat en l'últim curs realitzat els següents percentatges dels crèdits en què hagen estat matriculats:  
  
Rama de coneixement Percentatge de crèdits que s'han de superar  
Arts i Humanitats 80 %  
Ciències 60 %  
Ciències Socials i Jurídiques 80 %  
Ciències de la Salut 70 %  
Enginyeria i Arquitectura 60 %  
  
  
  
V. Regles de procediment  
  
Tretzé. Model de sol·licitud i documents que han d'acompanyar-la  
  
1. La tramitació i la presentació de la sol·licitud es realitzarà únicament per mitjans electrònics en la plataforma de tramitació de la GVA.  
  
En cas de dubte, podeu consultar el manual publicat en la web:  
https://ceice.gva.es/va/web/universidad/informacio-sobre-la-tramitacio-electronica  
2. El punt d'accés a la tramitació electrònica és la seu electrònica de la Generalitat, accessible en l'adreça web: https://sede.gva.es. L'accés directe a este tràmit estarà disponible en l'enllaç següent:   
http://www.gva.es/va/es/inicio/procedimientos'id\_proc=18431  
Les incidències de tramitació electrònica relacionades amb qüestions tecnicoinformàtiques s'atendran mitjançant el correu:   
generalitat\_en\_sey@rkw.ly.  
Els dubtes relacionats amb el contingut d'esta convocatòria seran atesos, exclusivament, mitjançant el correu electrònic meoxuuhd@puv.ae o el telèfon 012, si telefoneu des de dins de la Comunitat Valenciana, o el telèfon 538 189 609, si ho feu des de fora.  
Una vegada omplida la sol·licitud telemàtica, l'ha de firmar la persona interessada mitjançant qualsevol dels sistemes de firma electrònica acceptats per la seu electrònica i l'ha d'enviar pel procediment telemàtic establit, de manera que es considerarà presentada amb caràcter general i s'obtindrà el resguard de la sol·licitud, que haurà de conservar la persona sol·licitant per a acreditar, en cas que resulte necessari, la presentació de la seua sol·licitud dins del termini i la forma establits.  
No es tindran en compte les sol·licituds omplides per via telemàtica que no completen el procés de presentació establit.  
Així mateix, la persona sol·licitant i la resta de membres computables de la unitat familiar podran autoritzar la Conselleria d'Educació, Universitats i Ocupació, amb la seua firma en la sol·licitud electrònica mateixa, per a obtindre d'altres administracions públiques la informació que resulte precisa per a la determinació, el coneixement i la comprovació de totes les dades acreditatives d'identificació, de residència, acadèmiques, de renda i patrimoni i altres circumstàncies familiars i personals necessàries per a la resolució de la sol·licitud de beca.  
3. Als efectes establits en els articles anteriors i en els termes legalment previstos, l'autorització telemàtica dels membres computables de la unitat familiar s'efectuarà d'acord amb el que es preveu en els articles 9 i 10 de la Llei 39/2015, d'1 d'octubre, del procediment administratiu comú de les administracions públiques.  
4. Les persones sol·licitants que tinguen dret a alguna de les deduccions en la renda familiar, d'acord amb el que es disposa en el resolc octau, hauran d'omplir les dades corresponents del model de sol·licitud.  
  
5. Els sol·licitants que al·leguen alguna de les circumstàncies següents hauran d'adjuntar a la sol·licitud telemàtica la documentació que s'indica a continuació. Així mateix, acreditaran que estes situacions concorrien en data 31 de desembre de 2022.  
5.1. En cas d'orfandat absoluta de l'alumnat menor de 25 anys, s'haurà d'aportar el document que acredite la situació d'orfandat.  
6. La persona sol·licitant de la beca que s'incloga en algun dels supòsits d'unitat familiar que es relacionen a continuació, haurà d'annexar a la sol·licitud telemàtica la documentació que acredite esta situació en data 31 de desembre de 2022:  
6.1. Quan s'incloga com a únic membre de la unitat familiar:  
Haurà d'aportar la documentació que justifique que compta amb mitjans econòmics propis suficients, així com la titularitat o el lloguer del domicili habitual i el certificat d'empadronament col·lectiu, conjunt o familiar en data 31 de desembre de 2022. Tots estos documents seran necessaris per a acreditar fefaentment la independència econòmica i familiar.  
6.2. En cas de viduïtat, separació, divorci, cessament de la convivència o no convivència de les mares/pares de la persona sol·licitant, s'aportarà, segons siga procedent, els documents següents: certificat de defunció, sentència judicial de separació o de divorci i conveni regulador o document públic de mesures sobre la cura i l'educació dels seus descendents, i certificat d'empadronament col·lectiu en què conste la situació a 31 de desembre de 2022.  
En qualsevol moment del procediment es podrà requerir l'aportació dels documents originals justificatius de les circumstàncies al·legades.  
  
7. Amb la presentació telemàtica de la sol·licitud, la persona sol·licitant i el pare, la mare, el tutor o la persona encarregada de la guàrdia i la protecció del sol·licitant, en el cas de ser este menor d'edat no emancipat, declaren sota responsabilitat solidària el següent:  
a) Que accepten les bases de la convocatòria per a la qual sol·licita la beca.  
b) Que totes les dades incorporades a la sol·licitud s'ajusten a la realitat.  
c) Que queden assabentats que la inexactitud en les circumstàncies declarades donarà lloc a la denegació o la revocació de la beca.  
d) Que tenen coneixement de la incompatibilitat d'estes beques amb qualsevol altra ajuda o beca per a la mateixa activitat o una similar.  
e) Que la persona sol·licitant no incorre en cap de les circumstàncies recollides en els articles 13 i 34.5 de la Llei 38/2003, de 17 de novembre, general de subvencions.  
8. Els membres computables de la família inclosos en la sol·licitud telemàtica podran atorgar el consentiment a la Conselleria d'Educació, Universitats i Ocupació per a obtindre les dades següents:  
a) Dades necessàries per a determinar el rendiment acadèmic.  
b) Dades necessàries de renda i patrimoni familiars a l'efecte d'esta beca, a través de les administracions públiques corresponents.  
c) Consentiment per a verificar les seues dades personals en el Sistema de Verificació de Dades de Residència i Identitat i del servici de consulta de dades de residència legal.  
d) Condició de família nombrosa general o especial.  
e) Condició de família monoparental general o especial.  
f) Consulta del grau de discapacitat.  
g) Consulta sobre la condició de persona becada pel ministeri competent en matèria d'educació.  
h) Possessió d'un títol universitari oficial.  
i) Que manifesten la seua conformitat per a rebre comunicacions via SMS.  
Així mateix, les persones sol·licitants podran atorgar este consentiment per a consultar a les administracions públiques corresponents les dades relatives al compliment de les obligacions tributàries amb l'Administració general de l'Estat, amb l'Administració de la Generalitat i amb la Seguretat Social.  
8.1. En el cas de no atorgar este consentiment, les persones sol·licitants han d'adjuntar a la sol·licitud telemàtica la documentació següent:  
  
a) Certificat d'empadronament de la persona sol·licitant, dins del termini de presentació de sol·licituds.  
b) Certificat de renda de l'exercici 2022, expedit per l'Agència Estatal d'Administració Tributària, de tots els membres computables.  
  
c) Certificat, a nom de la persona sol·licitant, de trobar-se al corrent en el compliment d'obligacions tributàries amb l'Administració general de l'Estat.  
d) Certificat, a nom de la persona sol·licitant, de trobar-se al corrent en el compliment d'obligacions tributàries amb l'Administració de la Generalitat.  
e) Certificat, a nom de la persona sol·licitant, de trobar-se al corrent en el compliment d'obligacions amb la Seguretat Social.  
f) Certificat de béns immobles expedit per la Gerència del Cadastre de tots els membres computables.  
g) Document nacional d'identitat (DNI) o, si és el cas, número d'identitat d'estranger (NIE), de tots els membres computables de més de 14 anys.  
h) En cas de ser família nombrosa, s'haurà d'aportar la còpia del títol en vigor expedit per l'administració corresponent.  
i) En cas de diversitat funcional, s'haurà d'aportar el certificat oficial de discapacitat del membre o dels membres de la unitat familiar relacionats amb el resolc octau, punt 1.c d'esta convocatòria.  
j) En cas de ser família monoparental, s'haurà d'aportar la còpia del títol en vigor expedit per l'administració corresponent.  
k) La documentació que acredite la concurrència d'alguna o d'algunes de les circumstàncies que s'establixen en els punts 4 i 5 anteriors, si és procedent.  
9. Si la documentació que, si és el cas, s'ha d'adjuntar a la sol·licitud i/o la informació subministrada per les administracions públiques a la qual fa referència el punt 8 anterior està incompleta o és insuficient, es requerirà la persona sol·licitant per notificació telemàtica, perquè, en el termini de deu dies, esmene la falta o adjunte els documents preceptius, amb advertiment que, si no ho fa, es considerarà que ha desistit de la seua sol·licitud, d'acord amb el que s'establix en l'article 68 de la Llei 39/2015, d'1 d'octubre, del procediment administratiu comú de les administracions públiques, i amb els efectes previstos en l'article 21.1 de la llei esmentada.  
  
Catorzé. Termini i manera de presentació telemàtica de les sol·licituds  
  
El termini de presentació telemàtica serà d'un mes a partir de l'endemà de la seua publicació en el Diari Oficial de la Generalitat Valenciana.  
En el supòsit que la persona sol·licitant presente més d'una sol·licitud, es considerarà vàlida l'última presentada.  
  
Quinzé. Termini de resolució i notificació  
La resolució de la present convocatòria, haurà de ser dictada i notificada en el termini màxim de sis mesos a comptar des de l'endemà de la data de publicació de la convocat`en el Diari Oficial de la Generalitat Valenciana.  
Contra eixa resolució, que posarà fi a la via administrativa, podrà interposar-se amb caràcter potestatiu recurs de reposició davant l'òrgan que la dicte, en el termini d'un mes comptat des de l'endemà de la seua publicació en el Diari Oficial de la Generalitat Valenciana, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà del de la seua publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
La resolució del procediment es notificarà a les persones interessades segons el que es disposa en l'article 40 de la Llei 39/2015, d'1 d'octubre, del procediment administratiu comú de les administracions públiques. La pràctica d'esta notificació s'ajustarà a les disposicions contingudes en l'article 45.1.b de la llei esmentada, i es publicaran en el Diari Oficial de la Generalitat Valenciana i en la pàgina web de la Conselleria d'Educació, Universitats i Ocupació, les relacions de sol·licituds de beca estimades i desestimades:   
https://ceice.gva.es/va/web/universidad/becas-uned  
  
Setzé. Recursos  
Contra esta resolució, que posa fi a la via administrativa, podrà interposar-se amb caràcter potestatiu un recurs de reposició davant del conseller d'Educació, Universitats i Ocupació en el termini d'un mes comptat des de l'endemà de la seua publicació en el Diari Oficial de la Generalitat Valenciana, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu en el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 25 de març de 2024.- El conseller d'Educació, Universitats i Ocupació: José Antonio Rovira Jover.